Държавен вестник, бр. 67, 2003 г., стр. 7

Б Р О Й  67
Д Ъ Р Ж А В Е Н   В Е С Т Н И К
С Т Р .  7
7. документи, включително декларации, удос-
товеряващи, че са спазени изискванията по
чл. 121д и чл. 121ж, ал. 1;
8. списък на акционерите с техните ЕГН,
Булстат или други аналогични данни за чуж-
дестранните лица, размера на акционерното им
участие, както и информация за наличие между
тях на свързани лица;
9. данни за вътрешния контрол и за инфор-
мационната система на дружеството;
10. проект на договор с банка-попечител.
(2) Заместник-председателят на комисията
може да изисква и други данни, сведения и ин-
формация във връзка с документите по ал. 1.
(3) Лицата, които пряко или чрез свързани
лица притежават 10 и над 10 на сто от акциите
или могат да упражняват контрол на дружест-
вото, представят:
1. декларация по утвърден от заместник-
председателя на комисията образец относно
произхода на средствата, от които са направени
вноските срещу записани акции, и че те не са
заемни;
2. декларация, че нямат просрочени задъл-
жения към държавата и общините;
3. удостоверения за установените и плате-
ните данъчни задължения за последните три
години.
(4) При всяка промяна на документите или
обстоятелствата по ал. 1, т. 2—4, 6 и 9 дружест-
вото уведомява заместник-председателя на ко-
мисията в 14-дневен срок от вписването или от
вземането на решението.
Издаване и отказ за издаване на пенсионна
лицензия
Чл. 122б. (1) В двумесечен срок от получава-
не на документите по чл. 122а заместник-пред-
седателят на комисията внася в комисията пред-
ложение за издаване или за отказ за издаване
на пенсионна лицензия.
(2) В случаите, когато заместник-предсе-
дателят на комисията е поискал допълнител-
ни сведения и документи или е дал указания
за отстраняване на несъответствия с разпо-
редбите на този кодекс, срокът по ал. 1 е три-
месечен.
(3) Комисията се произнася с мотивирано
решение в едномесечен срок от внасяне на пред-
ложението по ал. 1, с което издава или отказва
да издаде пенсионна лицензия.
(4) Комисията уведомява писмено заявителя
за решението в 7-дневен срок от издаването му.
(5) Издадената пенсионна лицензия е без-
срочна.
(6) В случай на отказ заявителят може да
направи ново искане за получаване на пенси-
онна лицензия не по-рано от 6 месеца от дата-
та на отказа.
(7) Решението на комисията по ал. 3 се обна-
родва в “Държавен вестник”.
Основания за отказ
Чл. 122в. Комисията отказва издаването на
пенсионна лицензия, когато:
1. не са представени необходимите докумен-
ти или те не отговарят на изискванията на този
кодекс, или не са отстранени несъответствията
в случаите по чл. 122б;
2. внесеният капитал е под установения ми-
нимум;
3. някои от членовете на управителните и
контролните органи или акционерите, които
притежават пряко или чрез свързани лица 10 и
над 10 на сто от капитала на дружеството, не
отговарят на изискванията на чл. 121д и
чл. 121ж, ал. 1;
4. са представени документи, които съдър-
жат неверни сведения или данни.
Вписване в търговския регистър
Чл. 122г. (1) Окръжният съд по седалището
на пенсионноосигурителното дружество впис-
ва в търговския регистър дружеството с пред-
мет на дейност допълнително пенсионно оси-
гуряване след предоставяне на издадената от
комисията пенсионна лицензия.
(2) Пенсионноосигурителното дружество
е длъжно да представи на комисията заверен
препис от съдебното решение за вписване в
7-дневен срок от получаването му.
Регистър на пенсионните лицензии
Чл. 122д. Комисията води публичен регис-
тър на лицензираните пенсионноосигурителни
дружества и на управляваните от тях фондове
за допълнително пенсионно осигуряване.
Отнемане на лицензия
Чл. 122е. (1) Издадената пенсионна лицен-
зия се отнема от комисията по предложение на
заместник-председателя на комисията, когато
пенсионноосигурителното дружество:
1. не започне да извършва дейността, за ко-
ято е лицензирано, в 6-месечен срок от получа-
ване на лицензията;
2. осъществява и друга търговска дейност
освен пряко свързаната с допълнителното пен-
сионно осигуряване;
3. се преобразува чрез разделяне, вливане в
или сливане с друго пенсионоосигурително дру-
жество;
4. се прекратява по решение на общото съб-
рание на акционерите;
5. е неплатежоспособно;
6. е с отнети разрешения за управление на
всички учредени от него фондове за допълни-
телно пенсионно осигуряване;
7. е представило документи, послужили като
основание за издаване на лицензията, които
съдържат неверни данни.
(2) Извън случаите по ал. 1 заместник-пред-
седателят на комисията може да направи пред-
ложение за отнемане на издадената пенсионна
лицензия, когато пенсионноосигурителното
дружество: